Пасля таго, як у 1969 г. Г.І.Гарэцкі ўзначаліў аддзел (пазней – лабараторыя) геалогіі і палеапатамалогіі антрапагену Інстытута геахіміі і геафізікі АН БССР і да канца сваіх дзён звязаў свой лёс з Беларуссю, у ліку яго карэспандэнтаў пастаянна прысутнічаюць беларускія вучоныя-геолагі. Сярод іх – многія супрацоўнікі названай лабараторыі. І хаця далёка не заўсёды перапіска гэтай групы карэспандэнтаў з Г.І.Гарэцкім багатая на цікавыя звесткі, аднак ёсць і выключэнні (у прыватнасці, даволі змястоўныя лісты Л.М.Вазнячука і Ф.Ю.Велічкевіча). (Рыс.3.)